CELEX: 62014CN0289
Language: da
Date: 2014-06-12 00:00:00
Title: Sag C-289/14: Anmodning om præjudiciel afgørelse indgivet af Conseil d’État (Frankrig) den 12. juni 2014 — Brit Air SA mod Ministère des finances et des comptes publics

11.8.2014   
            
            
               DA
            
            
               Den Europæiske Unions Tidende
            
            
               C 261/16
            
         Anmodning om præjudiciel afgørelse indgivet af Conseil d’État (Frankrig) den 12. juni 2014 — Brit Air SA mod Ministère des finances et des comptes publics
   (Sag C-289/14)
   2014/C 261/24
   Processprog: fransk
   
      Den forelæggende ret
   
   Conseil d’État
   
      Parter i hovedsagen
   
   
      Sagsøger: Brit Air SA
   
      Sagsøgt: Ministère des finances et des comptes publics
   
      Præjudicielle spørgsmål
   
   
               1)
            
            
               Skal bestemmelserne i artikel 2, stk. 1, og artikel 10, stk. 2, i Rådets direktiv 77/388/EØF af 17. maj 1977 (1) fortolkes således, at en godtgørelse, der beregnes som en procentdel af den årlige omsætning, som er indtjent på ruter, der drives ved franchise, og overføres af et luftfartsselskab, der på vegne af et andet har udstedt billetter, som forældes, udgør en ikkeafgiftspligtig erstatning, der udbetales til sidstnævnte som erstatning for det tab, der er lidt på grund af dennes forgæves mobilisering af dets transportmidler, eller et beløb svarende til prisen på de udstedte og forældede billetter?
            
         
               2)
            
            
               Hvis dette beløb anses for svarende til prisen på udstedte og forældede billetter, skal disse bestemmelser så fortolkes således, at udstedelsen af en billet kan sidestilles med den faktiske levering af transportydelsen, og at de beløb, som et luftfartsselskab beholder, når indehaveren af en flybillet ikke har brugt sin billet, og når denne er udløbet, er pålagt merværdiafgift?
            
         
               3)
            
            
               Hvis dette er tilfældet, skal den opkrævede afgift da indbetales til statskassen af selskabet Air France eller af selskabet Brit Air, når betalingen modtages, selv om rejsen eventuelt på kundens foranledning ikke finder sted?
            
         
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1).